ddrg/super_eurlex huggingface dataset:
Tá an báisín, na líneálacha agus an dáileoir tuilte le comhdhúil fhrithmhiocróbach lena gcoisctear scaipeadh pataiginí. Tá an rolla líneálacha le feistiú ar an dáileoir. Deartar an córas chun cosc a chur le traséilliú as a dtagann scaipeadh pataiginí nuair a bhíonn othair á ní in ospidéil, i saoráidí cúraim sláinte agus i saoráidí nach saoráidí cúraim sláinte iad.

Cinntear an t-aicmiú le rialacha ginearálta 1, 3(b) agus 6 maidir le léirmhíniú na hAinmníochta Comhcheangailte agus le foclaíocht chóid AC 3924 agus 3924 90 00 .

Cóirítear an táirge i bhfoireann lena mhiondíol de réir bhrí riail ghinearálta 3(b). Is é an báisín in-athúsáidte atá déanta as plaistigh is saintréith don táirge.

Eisiatar é óna aicmiú faoi cheannteideal 9018 mar uirlis leighis nó fearas leighis toisc nach n-úsáidtear an táirge le haghaidh chúram leighis bhail an othair. Cé go bhfuil an báisín, na líneálacha agus an dáileoir tuilte le comhdhúil fhrithmhiocróbach, rud nach ndéantar leis ach traséilliú agus scaipeadh pataiginí a chosc, ní hé atá sa táirge uirlis leighis nó fearas leighis chun diagnóis a dhéanamh, nó chun tinneas a chosc nó cóir leighis a chur ar an othar nó chun obráid a dhéanamh, etc. Thairis sin, le Nóta Míniúcháin an Chórais Chomhchuibhithe (NMCC) a ghabhann le ceannteideal 9018 , eisiatar earraí sláintíochta atá déanta as táirmhiotal (féach NMCC a ghabhann le ceannteideal 9018 , an dara mír, pointe (e)). Is féidir an léirmhíniú sin a leathnú chun táirgí den chineál céanna atá déanta as plaistigh a chumhdach.

Eisiatar é óna aicmiú i gceannteideal 3922 toisc nach bhfuil tréith earraí sláintíochta an cheannteidil sin ag an mbáisín mar gheall ar a thoisí, toisc nach bhfuil sé de chineál buan agus toisc nach ndeartar é le bheith nasctha le córas uisce nó córas séarachais. Tá saintréith earra sláintíochta beag iniompartha de cheannteideal 3924 ag an mbáisín (féach freisin NMCC a ghabhann le ceannteideal 3922 , an tríú mír, pointe (a), agus NMCC a ghabhann le ceannteideal 3924 , pointe (D)).

Mar sin, tá an táirge le haicmiú faoi chód AC 3924 90 00 mar earra eile sláinteach nó leithris, agus é déanta as plaistigh.
(5)

Chun a áirithiú go ndéanfar imscrúdú pras, tráthúil agus cothrom ar ghearáin, ba cheart do sholáthraithe seirbhísí sluachistiúcháin, tar éis dóibh gearán a fháil, a mheas an bhfuil an gearán sin soiléir, iomlán agus an bhfuil an fhianaise agus an fhaisnéis ábhartha uile is gá ann chun é a láimhseáil. I gcás inarb iomchuí, ba cheart faisnéis bhreise a iarraidh go pras. Ba cheart do sholáthraithe seirbhísí sluachistiúcháin an fhianaise agus an fhaisnéis ábhartha uile maidir leis an ngearán a bhailiú agus imscrúdú a dhéanamh orthu. Ba cheart gearánaigh a choinneáil ar an eolas go cuí faoin bpróiseas láimhseála gearán.
(5)

Chuir an t-iarratasóir na sainchomhaid fhorlíontacha a cheanglaítear i gcomhréir le hAirteagal 6 de Rialachán Cur Chun Feidhme (AE) Uimh. 844/2012 faoi bhráid an Bhallstáit is rapóirtéir, an Bhallstáit is comhrapóirtéir, an Choimisiúin agus an Údaráis Eorpaigh um Shábháilteacht Bia (“an tÚdarás”). Chinn an Ballstát is rapóirtéir an t-iarratas a bheith iomlán.
RIALACHÁN CUR CHUN FEIDHME (AE) 2022/2281 ÓN gCOIMISIÚN

an 15 Samhain 2022

lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint “Lumblija” (TGFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2)(a) de Rialachán (AE) Uimh. 1151/2012, rinneadh an t-iarratas a thíolaic an Chróit ar chlárú an ainm “Lumblija” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart an t-ainm “Lumblija” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Lumblija” (TGFC) cláraithe anois. Leis an ainm dá dtagraítear atá sa chéad mhír, sainítear táirge d’aicme 2.3. Táirgí báicéara, táirgí taosráin, milseogra agus brioscaí a liostaítear in Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 15 Samhain 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 286, 27.7.2022, lch. 57.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
(1)

I gcomhréir le hAirteagal 97(2) agus (3) de Rialachán (AE) Uimh. 1308/2013, scrúdaigh an Coimisiún an t-iarratas a chuir an Ísiltír ar aghaidh an t-ainm “Bolandin” a chlárú agus tá sé foilsithe aige in Iris Oifigiúil an Aontais Eorpaigh (2).
Airteagal 5

An Bord um Ghéarchéimeanna Sláinte

1. Sa chás ina ngníomhaíonn an Chomhairle beart amháin nó roinnt beart a leagtar amach in Airteagail 7 go 13 i gcomhréir le hAirteagal 3, bunófar an Bord um Ghéarchéimeanna Sláinte agus áiritheoidh sé go gcomhordófar gníomhú na Comhairle, an Choimisiúin, chomhlachtaí, oifigí agus ghníomhaireachtaí ábhartha an Aontais agus na mBallstát chun soláthar frithbheart leighis atá ábhartha i gcás géarchéime agus rochtain orthu a áirithiú.

Tabharfaidh an Bord um Ghéarchéimeanna Sláinte cúnamh agus treoir don Choimisiún agus bearta á n-ullmhú agus á gcur chun feidhme aige a ghlacfar de bhun Airteagail 7 go 13. Chuige sin, tabharfaidh an Coimisiún faisnéis don Bhord um Ghéarchéimeanna Sláinte ar bhonn seasta maidir le haon bhearta atá beartaithe nó aon bhearta a glacadh.
Níor cheart do MCM feidhmiú cuí leanúnach mhargaí na ndíorthach fuinnimh a chur i mbaol go míchuí. Tá ról lárnach ag na margaí sin maidir le rannpháirtithe sa mhargadh a chumasú chun a suíomhanna a fhálú d’fhonn rioscaí a bhainistiú, go háirithe maidir le luaineacht praghsanna. Ina theannta sin, d’fhéadfadh sé go mbeadh caillteanais shuntasacha airgeadais ann do rannpháirtithe sa mhargadh i margaí na ndíorthach mar thoradh ar idirghabhálacha praghsanna trí MCM. I bhfianaise mhéid an mhargaidh gáis san Aontas, d’fhéadfadh caillteanais den sórt sin difear a dhéanamh ní hamháin do mhargaí na ndíorthach speisialaithe, ach d’fhéadfadh éifeachtaí iarmhartacha suntasacha a bheith acu ar mhargaí airgeadais eile. . D’fhéadfadh méadú díobhálach a theacht ar ghlaonna ar éarlais mar gheall ar idirghabhálacha praghais freisin mar thoradh ar éiginnteacht. D’fhéadfadh caillteanais shuntasacha airgeadais agus leachtachta do rannpháirtithe sa mhargadh a bheith mar thoradh ar mhéadú suntasach ar ghlaonna ar éarlais, rud a d’fhágfadh mainneachtain comhalta imréitigh nó cliaint deiridh. Ba cheart do rannpháirtithe ábhartha sa mhargadh gníomhú de mheon macánta agus gan nósanna imeachta bainistithe riosca a athrú go míchuí a mbeadh méadú ar ghlaonna ar éarlais mar thoradh orthu, go háirithe mura bhfuil siad i gcomhréir le gnáthnósanna imeachta margaidh. Dá bhrí sin, ba cheart don Choimisiún MCM a chur ar fionraí láithreach má chuireann sé feidhmiú ordúil mhargadh na ndíorthach i mbaol, mar shampla i gcás ina dtagann laghdú suntasach ar idirbhearta dhíorthaigh TTF laistigh den Aontas nó aistriú suntasach idirbhearta dhíorthaigh TTF chuig ionaid trádála lasmuigh den Aontas. I ndáil leis sin, tá sé tábhachtach go gcuirfidh an Coimisiún san áireamh an saineolas atá ar fáil ó chomhlachtaí ábhartha an Aontais. Is údarás neamhspleách é ESMA a chuidíonn le cobhsaíocht chóras airgeadais an Aontais a chosaint, go háirithe trí mhargaí airgeadais cobhsaí agus ordúil a chur chun cinn, amhail margaí na ndíorthach.

Dá bhrí sin, ba cheart don Choimisiún tuarascálacha ó ESMA maidir le gnéithe den sórt sin a chur san áireamh. Ina theannta sin, ba cheart don Choimisiún aon chomhairle ón mBanc Ceannais Eorpach (“BCE”) a bhaineann le cobhsaíocht an chórais airgeadais a chur san áireamh i gcomhréir le hAirteagal 127(4) den Chonradh ar Fheidhmiú an Aontais Eorpaigh (“CFAE”) agus le hAirteagal 25.1 de Phrótacal 4 maidir le reacht an Chórais Eorpaigh Banc Ceannais agus an Bhainc Cheannais Eorpaigh atá i gceangal le CFAE (an “Prótacal”). I bhfianaise luaineacht na margaí airgeadais agus an tionchair mhóir a d’fhéadfadh a bheith ag idirghabhálacha margaidh iontu, tá sé tábhachtach a áirithiú gur féidir leis an gCoimisiún MCM a chur ar fionraí go tapa. Dá bhrí sin, ba cheart tuarascáil ESMA a eisiúint tráth nach déanaí ná 48 n-uair an chloig nó laistigh den lá céanna i gcásanna práinneacha tar éis iarraidh an Choimisiúin.
RIALACHÁN CUR CHUN FEIDHME (AE) 2022/2533 ÓN gCOIMISIÚN

an 15 Nollaig 2022

lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint [“Miele della Lunigiana” (STFC)]

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir leis an gcéad fhomhír d’Airteagal 53(1) de Rialachán (AE) Uimh. 1151/2012, tá scrúdú déanta ag an gCoimisiún ar iarratas na hIodáile ar fhormheas ar leasú ar shonraíocht an tsonrúcháin tionscnaimh faoi chosaint ‘Miele della Lunigiana’ atá cláraithe faoi Rialachán (CE) Uimh. 1845/2004 ón gCoimisiún (2).

(2) Ós rud é gur leasú nach mion atá sa leasú i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh (3) faoi mar a cheanglaítear le hAirteagal 50(2)(a) den Rialachán sin.

(3) Ós rud é nach bhfuair an Coimisiún aon ráiteas agóide faoi Airteagal 51 de Rialachán (AE) Uimh. 1151/2012, ba cheart na leasuithe ar an tsonraíocht a fhormheas,

TAR ÉIS AN RIALACHÁN SEO A GHLACADH:

Airteagal 1 Tá na leasuithe ar an tsonraíocht a foilsíodh in Iris Oifigiúil an Aontais Eorpaigh maidir leis an ainm ‘Miele della Lunigiana (STFC)’ formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 15 Nollaig 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) Rialachán (CE) Uimh. 1845/2004 ón gCoimisiún an 22 Deireadh Fómhair 2004 lena bhforlíontar an Iarscríbhinn a ghabhann le Rialachán (CE) Uimh. 2400/96 maidir le hainmneacha áirithe a iontráil sa “Chlár um shonrúcháin tionscnaimh faoi chosaint agus um thásca geografacha faoi chosaint” [Tergeste, Lucca, Miele della Lunigiana et Άγιος Ματθαίος Κέρκυρας (Agios Mathaios Kerkyras)] (IO L 322, 23.10.2004, lch. 14).

(3) IO C 327, 30.8.2022, lch. 20.
na sprioc-amanna chun na sonraí a tharchur, ag cur san áireamh an t-am is gá chun sonraí náisiúnta a tháirgeadh lena gcomhlíontar na critéir cháilíochta a shainítear in Airteagal 12(1) de Rialachán (CE) Uimh. 223/2009 agus an gá atá leis an ualach riaracháin agus na costais riaracháin atá ar na Ballstáit agus ar na freagróirí a íoslaghdú; ní mhodhnófar na sprioc-amanna chun na sonraí a tharchur roimh an 1 Eanáir 2030.

I gcás ina sainaithníonn an Coimisiún gur gá modhnú a dhéanamh ar na sprioc-amanna chun na sonraí a tharchur, seolfaidh sé staidéir indéantachta mar a leagtar amach in Airteagal 11 den Rialachán seo agus déanfar torthaí na staidéar indéantachta sin a chur san áireamh go cuí. Agus na sprioc-amanna chun na sonraí a tharchur á modhnú, ní dhéanfar na sprioc-amanna sin a laghdú níos mó ná 20 % de na laethanta lena scartar deireadh na tréimhse tagartha ón sprioc-am chun na sonraí a tharchur mar a leagtar amach sa chéad ghníomh cur chun feidhme arna ghlacadh de bhun na míre seo, mura rud é gurb é amháin is cúis leis an laghdú ar an sprioc-am chun na sonraí a tharchur cur chuige nuálach a thabhairt isteach nó foinsí nua sonraí digiteacha a úsáid, amhail faire na Cruinne nó mórshonraí, atá ar fáil i ngach Ballstát.
Tionscadail bhonneagair a nascann gréasáin fuinnimh an Aontais le gréasáin fuinnimh tríú tíortha, go háirithe tíortha comharsanachta agus tíortha lena bhfuil comhar sonrach i leith fuinnimh curtha ar bun ag an Aontas, ba cheart don Aontas na tionscadail sin a éascú má tá leas frithpháirteach ag baint leo agus má tá siad riachtanach le haghaidh an aistrithe fuinnimh agus chun na spriocanna aeráide a ghnóthú, agus má chomhlíonann siad sainchritéir na gcatagóirí bonneagair ábhartha de bhun an Rialacháin seo freisin. Dá bhrí sin, ba cheart do thionscadail chomhleasa a bheith mar chuid de raon feidhme an Rialacháin seo má tá na tionscadail sin inbhuanaithe agus más féidir leo glantairbhí socheacnamaíocha suntasacha ar leibhéal an Aontais a léiriú le haghaidh ar a laghad dhá Bhallstát agus ar a laghad aon tríú tír amháin. Ba cheart tionscadail den chineál sin a bheith incháilithe lena gcur san áireamh i liosta an Aontais de thionscadail leasa choitinn agus de thionscadail chomhleasa (‘liosta an Aontais’) ar choinníoll go bhfuil ardleibhéal cóineasaithe ag an gcreat beartais, agus go bhfuil sásraí forfheidhmiúcháin ag tacú leis, agus ba cheart go léireofaí leo go rannchuidíonn siad le cuspóirí beartais foriomlána fuinnimh agus aeráide an Aontais agus na dtríú tíortha maidir le slándáil an tsoláthair agus maidir leis an dícharbónú.

Ba cheart ardleibhéal cóineasaithe an chreata beartais a thoimhdiú i gcás Pháirtithe Conarthacha an Limistéir Eorpaigh Eacnamaíoch nó an Chomhphobail Fuinnimh, nó is féidir é a léiriú i gcás tríú tíortha eile trí chomhaontuithe déthaobhacha lena n-áirítear forálacha ábhartha maidir le cuspóirí beartais aeráide agus fuinnimh i dtaca le dícharbonú agus féadfaidh an grúpa réigiúnach iomchuí measúnú breise a dhéanamh air le tacaíocht ón gCoimisiún. Sa bhreis air sin, i gcás an tríú tír lena gcomhoibríonn an tAontas ó thaobh forbairt tionscadal comhleasa de, ba cheart di amlíne den chineál céanna a éascú chun dlús a chur le cur chun feidhme na dtionscadal, agus chun bearta tacaíochta beartais eile a chur i bhfeidhm, faoi mar a fhoráiltear sa Rialachán seo. Dá bhrí sin, ba cheart tionscadail chomhleasa a láimhseáil sa bhealach céanna agus a mheastar tionscadail leasa choitinn, agus ba cheart feidhm a bheith ag gach foráil a bhaineann le tionscadail leasa choitinn maidir le tionscadail chomhleasa, mura sonraítear a mhalairt. Ba cheart a thuiscint le glantairbhí móra socheacnamaíocha ar leibhéal an Aontais go gcuirtear feabhas ar idir-inoibritheacht agus ar fheidhmiú an mhargaidh inmheánaigh, chun tairbhe níos mó ná aon Bhallstát amháin. Maidir le tionscadail le haghaidh stóráil dé-ocsaíde carbóin, níor cheart ach na tionscadail is gá chun gur féidir dé-ocsaíd charbóin a iompar thar theorainneacha agus a stóráil a bheith incháilithe, ar an gcoinníoll go bhfuil caighdeáin agus coimircí lena gcuirtear cosc ar sceitheadh ar bith agus a bhaineann leis an aeráid, sláinte an duine agus éiceachórais maidir le sábháilteacht agus éifeachtacht stóráil bhuan dé-ocsaíde carbóin ar an leibhéal céanna ar a laghad is atá san Aontas. Ba cheart a thoimhdiú go gcomhlíonann an Limistéar Eorpach Eacnamaíoch na caighdeáin agus na coimircí sin.
(7)

Ar deireadh, tar éis an iniúchta ar “LETIS S.A.” a rinne an Coimisiún in 2021, níor léirigh “LETIS S.A.” gur chuir sé bearta rialaithe éifeachtacha agus treisithe chun feidhme ná go ndearna sé na gníomhaíochtaí ceartaitheacha ba ghá chun na heasnaimh a shainaithin an Coimisiún a réiteach. Fágann sé sin go bhfuil baol ann go gcuirfí tomhaltóirí amú maidir le fíorchineál na dtáirgí arna ndeimhniú ag “LETIS S.A.”.
(2)

Ar bhonn athbhreithnithe, ba cheart an fhaisnéis atá in Iarscríbhinn I a ghabhann leis an Rialachán sin maidir leis na ráitis ar chúiseanna agus an fhaisnéis aitheantais a leasú le haghaidh cúigir, agus ba cheart an fhaisnéis aitheantais a nuashonrú do cheathrar eile.
(2)

Ceartaítear Iarscríbhinn IV (Cuid-CAT) mar a leanas: (a) i bpointe CAT.POL.A.215(c), cuirtear an méid seo a leanas in ionad phointe (3): “(3) tá caitheamh amach breosla ceadaithe a oiread atá comhsheasmhach leis an aeradróm a shroicheadh a nglactar leis go ndéanfar tuirlingt ann tar éis chliseadh an innill leis an gcúltaca breosla is gá i gcomhréir le pointe CAT.OP.MPA.181, atá iomchuí le haghaidh aeradróm malartach, má úsáidtear nós imeachta atá sábháilte;”; (b) i bpointe CAT.POL.A.230, cuirtear an méid seo a leanas in ionad phointe (e): “(e) Chun an t-eitleán a sheoladh: (1) tuirlingeoidh an t-eitleán ar an rúidbhealach is fabhraí, in aer socair; agus (2) tuirlingeoidh an t-eitleán ar an rúidbhealach is dealraithí a bheidh sannta dó de réir luas dóchúil agus threo dóchúil na gaoithe agus shaintréithe láimhseála an eitleáin ar an talamh, agus de réir coinníollacha eile amhail áiseanna tuirlingthe agus an tír-raon.”; (c) i bpointe CAT.POL.A.235, cuirtear an méid seo a leanas in ionad phointe (e): “(e) Chun an t-eitleán a sheoladh: (1) tuirlingeoidh an t-eitleán ar an rúidbhealach is fabhraí, in aer socair; agus (2) tuirlingeoidh an t-eitleán ar an rúidbhealach is dealraithí a bheidh sannta dó de réir luas dóchúil agus threo dóchúil na gaoithe agus shaintréithe láimhseála an eitleáin ar an talamh, agus de réir coinníollacha eile amhail áiseanna tuirlingthe agus an tír-raon.”; (d) i bpointe CAT.POL.A.415, cuirtear an méid seo a leanas in ionad phointe (e): “(e) Tá caitheamh amach breosla ceadaithe a oiread atá comhsheasmhach leis an aeradróm a shroicheadh a nglactar leis go ndéanfar tuirlingt ann tar éis chliseadh an innill leis an gcúltaca breosla is gá i gcomhréir le pointe CAT.OP.MPA.181, atá iomchuí le haghaidh aeradróm malartach, má úsáidtear nós imeachta atá sábháilte.”;
RIALACHÁN (AE) 2023/210 ÓN gCOIMISIÚN

an 27 Eanáir 2023

lena mbunaítear iamh iascaigh le haghaidh trosc in uiscí na hIorua in 1 agus 2 i gcás soithí faoi bhratach Bhallstáit den Aontas Eorpach

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 1224/2009 ón gComhairle an 20 Samhain 2009 lena mbunaítear córas rialaithe de chuid an Aontais chun comhlíonadh rialacha an chomhbheartais iascaigh a áirithiú (1), agus go háirithe Airteagal 36(2) de,

De bharr an mhéid seo a leanas:

(1) Leagtar síos le Rialachán (AE) 2022/109 ón gComhairle (2) cuótaí le haghaidh 2022.

(2) De réir na faisnéise a fuair an Coimisiún, tá an cuóta a cionroinneadh le haghaidh 2022 ídithe ag gabhálacha an stoic troisc in uiscí na hIorua in 1 agus 2 a rinne soithí faoi bhratach Bhallstáit den Aontas Eorpach nó soithí atá cláraithe i mBallstát den Aontas Eorpach.

(3) Is gá, dá bhrí sin, toirmeasc a chur ar ghníomhaíochtaí áirithe iascaireachta a bhaineann leis an stoc sin,

TAR ÉIS AN RIALACHÁN SEO A GHLACADH:

Airteagal 1 Ídiú cuótaí Maidir leis an gcuóta iascaireachta a cionroinneadh le haghaidh 2022 ar Bhallstáit an Aontais Eorpaigh i gcomhair an stoic trosc in uiscí na hIorua in 1 agus 2, dá dtagraítear san Iarscríbhinn, measfar é a bheith ídithe ón dáta a leagtar amach san Iarscríbhinn sin.

Airteagal 2 Toirmisc Cuirfear toirmeasc, ón dáta a leagtar amach san Iarscríbhinn, ar ghníomhaíochtaí iascaireachta a bhaineann leis an stoc sin dá dtagraítear in Airteagal 1 ag soithí faoi bhratach Bhallstáit den Aontas Eorpach nó atá cláraithe i mBallstát den Aontas Eorpach. Go sonrach, beidh toirmeasc ar éisc ón stoc sin a ghabh na soithí sin a choinneáil ar bord, a athlonnú, a thrasloingsiú nó a thabhairt i dtír tar éis an dáta sin.

Airteagal 3 Teacht i bhfeidhm Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 27 Eanáir 2023. Thar ceann an Choimisiúin, Ar son an Uachtaráin, Virginijus SINKEVIČIUS Comhalta den Choimisiún

(1) IO L 343, 22.12.2009, lch. 1.

(2) Rialachán (AE) 2022/109 ón gComhairle an 27 Eanáir 2022 lena socraítear le haghaidh 2022 na deiseanna iascaireachta le haghaidh stoic éisc áirithe agus grúpaí stoc éisc is infheidhme in uiscí an Aontais agus, i gcás soithí iascaireachta de chuid an Aontais, in uiscí áirithe nach uiscí de chuid an Aontais iad (IO L 21, 31.1.2022, lch. 1).
(4)

An 22 Bealtaine 2020, chuir an chuideachta Chr. Hansen A/S (“an t-iarratasóir”) iarratas ar údarú faoi bhráid an Choimisiúin i gcomhréir le hAirteagal 10(1) de Rialachán (AE) 2015/2283 chun lachta-N-teatra-ós (“LNT”), a fhaightear trí choipeadh miocróbach trí úsáid á baint as dhá thréithchineál ghéinmhodhnaithe (tréithchineál táirgthe agus tréithchineál díghrádúcháin roghnach) a dhíorthaítear ón tréithchineál óstach E. coli BL21(DE3), a chur ar mhargadh an Aontais mar bhia núíosach. D’iarr an t-iarratasóir go n-úsáidfí LNT i mbainne foirmle do naíonáin agus i mbainne foirmle leantach mar a shainmhínítear i Rialachán (AE) Uimh. 609/2013 ó Pharlaimint na hEorpa agus ón gComhairle (4), i mbia gránachbhunaithe próiseáilte do naíonáin agus do leanaí óga agus bia do naíonáin agus do leanaí óga mar a shainmhínítear i Rialachán (AE) Uimh. 609/2013, i mbianna do naíonáin agus do leanaí óga chun críoch speisialta míochaine mar a shainmhínítear i Rialachán (AE) Uimh. 609/2013, bianna chun críoch speisialta míochaine mar a shainmhínítear i Rialachán (AE) Uimh. 609/2013 seachas bianna do naíonáin agus do leanaí óga, i ndeochanna bainnebhunaithe agus táirgí comhchosúla a cheaptar lena n-úsáid mar bhia do leanaí óga, agus i bhforbhianna mar a shainmhínítear i dTreoir 2002/46/CE ó Pharlaimint na hEorpa agus ón gComhairle (5). Mhol an t-iarratasóir freisin nár cheart forbhianna ina bhfuil LNT a úsáid má thomhlaítear bainne cíche, rud a bhfuil LNT ann go nádúrtha, agus/nó bianna arna mbreisiú le LNT, ar an lá céanna. Ina dhiaidh sin, an 17 Meitheamh 2022 mhodhnaigh an t-iarratasóir an iarraidh tosaigh san iarratas maidir le LNT a úsáid i bhforbhianna chun naíonáin agus leanaí óga a eisiamh.